કોઈ ચોક્કસ ગેરફાયદા ન હોવા છતાં ઘણા બધા લોકો આ નિયમનો ઉપયોગ કરતા નથી. કારણ કે પ્રમાણમાં એટલી ઓછી જાગૃતિ છે. ઉપરાંત, પોલીસીના પ્રસ્તાવકર્તા પોલીસી પર કોઈ લોન લઈ શકતા નથી તેમજ આ પોલીસી અન્ય કોઈના નામે પણ કરી શકતા નથી. લાભાર્થીઓની સંમતિ વિના આ પોલીસીમાં અન્ય કોઈ ફેરફાર કરવો પણ શક્ય નથી. પોલીસીની પાકતી મુદત બાદ પણ તેના પ્રસ્તાવકર્તા જીવિત હોય તેમ છતાં પોલીસીમાં જેનો લાભાર્થી તરીકે ઉલ્લેખ થયેલો છે તેને જ પાકતી ઉપજના લાભ મળે છે, પ્રસ્તાવકર્તાને નહી. ફરીથી, પોલીસીઓ આંશિક રોકાણના હેતુ સાથે ખરીદાઈ હોય એવા કિસ્સામાં પણ પોલીસીના લાભો આપની પત્ની અને/અથવા બાળકોના પક્ષમાં જ જશે અને આપ વ્યક્તિગતરૂપે આ પોલીસીમાંથી કોઈ વળતર પ્રાપ્ત નહી કરી શકો. આ બાબત ઘણા પુરુષોને સારી લાગતી નથી તેથી તેઓને એ માન્ય પણ નથી.